אביתר בנאי (אלבום)

אביתר בנאי הוא אלבום הבכורה של הזמר והיוצר הישראלי אביתר בנאי שראה אור בשנת 1997 על ידי חברת הד ארצי. את האלבום הפיק חיים שמש, ובין מעבדיו היו צח דרורי, אסף אמדורסקי וקורין אלאל. האלבום נחשב לאחד מאלבומי האולפן הטובים והמשפיעים ביותר ולאחד מאלבומי הבכורה הישראליים הטובים ביותר אי פעם בתרבות הישראלית, ונודע הן בהרמוניות המיוחדות שלו והן במילות השירים העמוקות העוסקות בנפש האדם ולעיתים גם מעבירות ביקורת נוקבת על נושאים רגישים שונים. בין השירים הבולטים באלבום: "שמתי לי פודרה", "יש לי סיכוי", "מתי נתנשק", "אבות ובנים", "כלום לא עצוב" ו"תתחנני אלי".

בשנים שלפני הוצאת האלבום, בנאי היה מופיע במקומות שונים וקטנים עם שיריו וזכה לפופולריות הודות לכישרון המוזיקלי וסגנון הכתיבה שלו. שירי האלבום הם בעצם שיריו שהופיע איתם בשנים שלפני הוצאת האלבום.

עם הוצאת האלבום, הוא הפך להצלחה מסחרית גדולה והגיע למעמד של אלבום פלטינה כפול לאחר מכר למעלה מ-80 אלף עותקים.

ב-15 בפברואר 2008, האלבום דורג במקום הרביעי ברשימת 50 אלבומי הבכורה הישראליים הטובים בכל הזמנים, מטעם מוסף 7 לילות של עיתון ידיעות אחרונות.

בשנת 2012 הוציאה חברת "הד ארצי" הוצאה מחודשת לדיסק עם מאסטרינג מחודש ודיסק עם הקלטות מוקדמות ודמו לשני שירים חדשים שלא נכללו באלבום: "בשנייה אחת" ו"תכף נתחבא". בנוסף יצא לאור דיסק עם הפרק המוקדש לתיעוד יצירת האלבום בסדרה "האלבומים" ששודרה בערוץ 8 ב-2012. בשנת 2009 דלפה לרשת קלטת דמו שהקליט בנאי עם ביצועים אקוסטיים לשירים מהאלבום, ובה עוד 3 שירים שלא יצאו לעולם: "לחמניות על המדף", "מתנה" ו"קח סכין".

לכבוד חגיגות 70 שנה למדינת ישראל (2018) ערך העיתון ישראל היום את "מצעד ה־70", שבו בחרו מומחים את "אביתר בנאי" לאלבום האולפן הישראלי הטוב בכל הזמנים.

ב-2022 וב-2023, בנאי הופיע עם האלבום במשכן לאמנויות הבמה בתל אביב ובקיסריה לרגל 25 שנים לצאת האלבום. הופעתו בקיסריה יצאה כאלבום הופעה, "בחזרה לאלבום הראשון".

רצועות ההשמעה
 פתיחה (1:06)
לחן - אביתר בנאי;
עיבוד – צח דרורי;צ׳לו – דנה וקסמן;ויולה – עמוס בועזסון;כינור – ירון פרנסקי
 יש לי סיכוי (2:55)
מילים, לחן ושירה - אביתר בנאי;
עיבוד והפקה – קורין אלאל;עיבוד מיתרים – צח דרורי;תופים – ז'אן פול זימבריס;באס – ניר גרף
 הדוב והנחש (3:22)
מילים, לחן ושירה - אביתר בנאי;
עיבוד, הפקה, גיטרות, באס, תופים וקלידים – אסף אמדורסקי
 מתי נתנשק (3:16)
מילים, לחן ושירה - אביתר בנאי;
עיבוד, הפקה, קלידים, קולות – קורין אלאל;גיטרות – אבי סינגולדה ועמי איילי;תופים – ז'אן פול זימבריס;באס – ניר גרף
 מנגינה יקרה (2:57)
מילים, לחן ושירה - אביתר בנאי;
עיבוד, הפקה, באס, תופים וקלידים – אסף אמדורסקי;עיבוד מיתרים – צח דרורי;צ'לו – דנה וקסמן;ויולה – עמוס בועזסון;כינור – ירון פרנסקי;קולות – קורין אלאל
 שן לידי (2:44)
מילים, לחן, עיבוד, ושירה - אביתר בנאי;הפקה – עמי איילי;בשיר משתתפת אמו של אביתר, שמחה בנאי, בו היא שרה קטע מ"שכב בני" של עמנואל הרוסי ושלום חריטונוב.
 שמח שבאת (2:27)
מילים, לחן ושירה - אביתר בנאי;
עיבוד – צח דרורי;הפקה – עמי איילי;פסנתר – צח דרורי;צ'לו – דנה וקסמן
 שמתי לי פודרה (3:25)
מילים - מתוך ספר הילדים "אמא אווזה" בתרגומו של אורי סלע;
לחן - אביתר בנאי;
שירה – אביתר בנאי ואפרת בן צור;
עיבוד, הפקה, באס, תופים וסימפולים – אסף אמדורסקי;גיטרות – אבי סינגולדה
 תיאטרון רוסי (2:35)
מילים, לחן ושירה - אביתר בנאי;
עיבוד והפקה – קורין אלאל;תופים – ז'אן פול זימבריס;באס – ניר גרף;עיבוד מיתרים ומחשב – צח דרורי;צ'לו – דנה וקסמן;ויולה – עמוס בועזסון;כינור – ירון פרנסקי
 אקדח (3:48)
מילים, לחן ושירה - אביתר בנאי;
עיבוד – צח דרורי;הפקה – עמי איילי;מחשב – צח דרורי;צ'לו – דנה וקסמן;ויולה – עמוס בועזסון;כינור – ירון פרנסקי
 כלום לא עצוב (2:42)
מילים, לחן ושירה - אביתר בנאי;
עיבוד, הפקה וגיטרות – קורין אלאל;תופים – ז'אן פול זימבריס;באס – ניר גרף;קלידים – אביתר בנאי;מקהלה – אורנה בנאי וקורין אלאל
 אבות ובנים (3:50)
מילים, לחן, עיבוד, ושירה - אביתר בנאי;הפקה – עמי איילי
 תתחנני אלי (2:52)
מילים, לחן ושירה - אביתר בנאי;
עיבוד – אביתר בנאי ושלומי פריג'; הפקה – עמי איילי

קישורים חיצוניים

 

 אביתר בנאי באתר "סטריאו ומונו"
 
 
 רז ישראלי, כלום לא עצוב: אלבום הבכורה של אביתר בנאי עדיין מרגש, nrg, 15 בינואר 2012
 
 גיל מרקוביץ ובעז בן דוד, "אביתר בנאי הראשון": חלק א', חלק ב', במסגרת התוכנית "שירים על הספה" של הרדיו הבינתחומי, 28 בדצמבר 2014–11 בינואר 2015
 יוסי חרסונסקי, ביקורת באתר "חרסונסקי מיוסיק"
 
 אבישי חורי, עשרים שנים של עראק ופסנתר: מוזיקאים ישראליים חוזרים לאלבום הבכורה של אביתר בנאי, Time Out תל אביב, 25 ביולי 2017

הערות שוליים

אלבומי בכורה מ-1997
אלבומי אביתר בנאי
אלבומים בעברית
אלבומי רוק ישראליים
אלבומי פלטינה כפולה ומעלה בישראל
אלבומי חברת הד ארצי